"Insula de 1 milion" va avea premiera pe 16 martie și va fi prezentată de Cosmin Cernat
Marea lansare a reality show-ului de aventură "Insula de 1 milion" va avea loc sâmbătă, pe 16 martie, de la ora 21:00, pe Kanal D!
Cosmin Cernat, gazda emisiunii, subliniază că cea mai mare provocare constă în a păstra umanitatea într-un mediu în care legea junglei este dominantă.
Cel mai mare experiment social televizat va fi difuzat în fiecare weekend, sâmbătă și duminică, de la ora 21:00, precum și în fiecare luni, de la ora 20:00, pe Kanal D. În cadrul acestui experiment, 50 de concurenți ambițioși, cu diverse vârste, profesii și pasiuni, vor intra în competiție.
În cadrul concursului, prietenia și abilitatea de a forma alianțe vor fi esențiale pentru succesul concurenților. Brățara va deveni un element-cheie al show-ului, simbolizând atât prietenia, cât și discordia. Acest accesoriu mult-râvnit va genera conflicte intense și strategii surprinzătoare în lupta pentru supremație pe insulă.
"Provocarea cea mai mare este să rămâi om acolo unde domnește legea junglei. 50 de concurenti ajung pe o insulă, în mijlocul naturii luxuriante, locul unde sunt complet izolați și unde sunt nevoiți să își construiască propriile reguli de la zero.
Miza uriașă, presiunea competiției, lipsurile de tot felul vor scoate la suprafață și ce este mai bun, dar și ce este mai rău din fiecare. Depinde doar de ei să rămână autentici, să fie buni, să rămână oameni. Măștile cad repede. Din 16 martie, fiți cu ochii pe spectacolul naturii umane, la Kanal D!", a spus Cosmin Cernat.
Regulile noului show de aventură de la Kanal D
Fiecare participant va primi o brățară evaluată la 20.000 de lei, iar cele 50 de brățări ale concurenților însumând un total de 1.000.000 de lei. Acesta este premiul fabulos pus în joc. Obiectivul fiecărui concurent va fi să adune cât mai multe brățări pe durata competiției, fie câștigându-le în cadrul jocurilor, fie "moștenindu-le" de la cei care părăsesc competiția.
Odată ajunși pe insulă, concurenții vor fi conduși de instinctul de supraviețuire, dorința de a se integra, simpatiile sau antipatiile personale. Femeile, bărbații, tinerii și cei mai în vârstă își vor găsi rapid locul pe insulă, încercând să se alăture unui grup sau unei echipe. Cu toate acestea, fiecare participant va fi pe cont propriu, într-o competiție total individuală, în care va trebui să lupte pentru sine.
Cele 50 de persoane participante vor fi împărțite în trei tabere, cunoscute sub denumirile generice de Nordici, Sudici și Vestici, aceste nume fiind alese în funcție de preferințele fiecărui concurent și de poziția pe insulă.
Pe "Insula de 1 milion", regulile sunt create pe măsură ce concurenții își desfășoară aventura, iar telespectatorii vor fi martorii unui experiment social de amploare, începând cu data de 16 martie.
Nu ratați această experiență captivantă de pe micul ecran, un reality show de aventură care va stârni o paletă completă de emoții. Fii alături de concurenții de la "Insula de 1 milion", începând cu data de 16 martie, de la ora 21:00, pe Kanal D!